16K-ultrateräväpiirto

+ Mahdolliset 16K-kuvatarkkuudet  Kuvatarkkuus  Kuvasuhde  Megapikseliä  15 360 × 4 320  3,:1 (32:9)  66,4  15 360 × 6 400  2,4:1 (24:10)  98,304  15 360 × 6 480  2,:1 (64:27)  99,5  15 360 × 7 680  2:1 (18:9)  118  15 360 × 8 640  1,:1 (16:9)  132,7  15 360 × 9 600  1,6:1 (16:10)  147,5  16 200 × 4 500 3,6:1 (36:10)  72,9  16 200 × 6 750 2,4:1 (24:10)  109,4  16 200 × 10 125  1,6:1 (16:10)  164  16 384 × 8 192  2:1 (18:9)  134,217728  16 384 × 10 240  1,6:1 (16:10)  167,77216  16 384 × 16 384  1,0:1 (1:1)  268,4  16 640 × 4 680  3,:1 (32:9)  77,9  16 640 × 7 020  2,:1 (64:27)  116,8 
16K-ultrateräväpiirto eli lyhyesti 16K tarkoittaa näytön kuvatarkkuutta, jossa on noin 16 000 vaakasuuntaista kuvapistettä. Yleisin kuvatarkkuus on 15 360 vaakasuuntaista ja 8 640 pystysuuntaista kuvapistettä eli yhteensä 132,7 megapikseliä. 16K-ultrateräväpiirrossa on nelinkertaisesti kuvapisteitä 8K-ultrateräväpiirtoon verrattuna, 16-kertaisesti 4K-ultrateräväpiirtoon verrattuna ja 64-kertaisesti 1080p-teräväpiirtoon verrattuna. 

16K-tarkkuutta voidaan käyttää tietokoneilla moninäyttöympäristössä AMD Eyefinity tai NVIDIA Surround -näytönohjainten kanssa.

 Historia 
AMD ilmoitti vuonna 2016 tähtäävänsä 16K-ultrateräväpiirtoon 240 hertsin virkistystaajuudella tulevaisuuden näytönohjaimissaan, jotta näennäistodellisuuden syvyysvaikutelmasta tulisi "todellinen". 

Vuonna 2017 YouTube-kanava Linus Tech Tips julkaisi videosarjan, joissa yritettiin pelata videopelejä 16K-tarkkuudella 16 4K-näyttöä käyttäen.

Vuonna 2018 yhdysvaltalainen elokuvantekijä Martin Lisius julkaisi lyhyen Prairie Wind -nimisen aikaviivekuvauselokuvan käyttäen kahdesta Canon EOS 5DS -kamerasta kehittämäänsä järjestelmää. Kaksi valokuvaa yhdistettiin 15 985 × 5792 -kuvaksi, joka hahmonnettiin 16K-ultrateräväpiirtovideoksi, jonka kuvasuhde oli todella laaja 2,76:1. Se on yksi vanhimmista tiedossa olevista 16K-videoista.

Innolux esitteli maailman ensimmäisen 100-tuumaisen 16K-ultrateräväpiirtonäytön (15 360 × 8 640 kuvapistettä) Touch Taiwan -tapahtumassa elokuussa 2018.

Sony on esitellyt 17 jalan korkuisen ja 64 jalan levyisen kaupallisen laajakuva-16K-näytön NAB 2019 -tapahtumassa. Sen on tarkoitus tulla myyntiin Japanissa.

26. kesäkuuta 2019 VESA julkaisi muodollisesti DisplayPort 2.0 -standardin, joka tukee 16K-ultrateräväpiirtoa (15 360 × 8640). DisplayPort 2.0 tukee 60 hertsin virkistystaajuutta, 4:4:4 RGB- ja YCbCr-väritiloja, laajasävykuvaa, DSC-videonpakkausta ja 30 bittiä kuvapistettä kohden.

 Katso myös 

 Näennäistodellisuus 
 8K-ultrateräväpiirto 
 720p 
 1440p 
 Teräväpiirtotelevisio 
 Ultrateräväpiirtotelevisio 
 Kuvasuhde 
 HEVC 
 Näytön kuvatarkkuus 

 Lähteet 

Luokka:Televisiotermit
Luokka:Televisiotekniikka
Luokka:Elokuvateknologia
Luokka:Näyttötekniikka